40A. autobusu maršruts (Rīga)
40a. autobusu maršruts bija Rīgas sabiedriskā transporta autobusu maršruts, kas kursēja no Centrāltirgus Rīgas centrā līdz Ziepniekkalnam. 2008. gada 1. janvārī maršruts tika pārnumurēts par 42. autobusu maršrutu. 40a. autobusu maršruta kopējais garums bija 18,410 km. Maršruta Centrāltirgus — Ziepniekkalns kopējais garums bija 8,867 km, bet maršruta Ziepniekkalns — Centrāltirgus kopējais garums bija 9,543 km. Darbdienās pa 40a. autobusu maršrutu kursēja 3 autobusi, bet brīvdienās — tikai 2 autobusi. 40a. autobusu maršrutu apkalpoja RPPU "Imanta" un SIA "Rīgas satiksme" 6. autobusu parks.